CELEX: 62015TN0376
Language: da
Date: 2016-04-28 00:00:00
Title: Sag T-376/15: Sag anlagt den 28. april 2016 – KK mod EASME

4.7.2016   
            
            
               DA
            
            
               Den Europæiske Unions Tidende
            
            
               C 243/33
            
         Sag anlagt den 28. april 2016 – KK mod EASME
   (Sag T-376/15)
   (2016/C 243/35)
   Processprog: fransk
   
      Parter
   
   
      Sagsøger: KK (Paris, Frankrig) (ved advokat J. P. Spitzer)
   
      Sagsøgt: Forvaltningsorganet for Små og Mellemstore Virksomheder (EASME)
   
      Sagsøgerens påstande
   
   
               —
            
            
               Afgørelsen af 15. juni 2015, hvorved EASME afviste sagsøgerens bud, annulleres.
            
         
               —
            
            
               EASME tilpligtes at betale sagsøgeren et beløb på 50 000 EUR i erstatning for fortabt mulighed og et beløb på 90 800 EUR for sagsøgerens økonomiske tab.
            
         
               —
            
            
               EASME tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender til støtte for sine annullationspåstande.
   
               1.
            
            
               Det første anbringende om, at det ikke var teknisk muligt at opnå adgang til den internetportal, hvor sagsøgerens bud som svar på indkaldelse af forslag og relaterede aktiviteter i forbindelse med arbejdsprogrammerne for 2014-2015 under Horisont 2020 – rammeprogrammet for forskning og innovation (2014-2020), skulle afgives.
            
         
               2.
            
            
               Det andet anbringende om, at sagsøgeren i modsætning til det af EASME hævdede ikke svigagtigt underskrev det i forbindelse med af indgivelsen af forslagsmaterialet afgivne tilsagn.
            
         
               3.
            
            
               Det tredje anbringende om, at afvisningen af det af sagsøgeren afgivne bud er i strid med udbudsbetingelserne.
            
         Sagsøgeren har også fremsat to anbringender til støtte for erstatningspåstandene.
   
               1.
            
            
               Det første anbringende om det økonomiske tab, som sagsøgeren led i forbindelse med en fortabt mulighed.
            
         
               2.
            
            
               Det andet anbringende om det økonomske tab, som sagsøgeren led i forbindelse med den tid, som blev brugt på at deltage i udbudsproceduren.